With a Little Help from My Friends

«With a Little Help from My Friends» er en sang skrevet av Lennon/McCartney som ble først utgitt 1. juni 1967 på deres åttende britiske album Sgt. Pepper's Lonely Hearts Club Band. Samme album ble utgitt dagen etter i USA. Sangen ble skrevet for at gruppens trommeslager Ringo Starr skulle få anledning til å synge en sang også.Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 247Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 106/200/201

Bakgrunn

Beatles skribent Hunter Davis var på besøk hos Paul McCartney i St John's Wood 29. mars 1967 og noterte ned hvordan McCartney og John Lennon skrev «With a Little Help from My Friends» ferdig. McCartney satt ved pianoet og de prøvde seg fram. Lennon fikk idéen med at koret skulle stille spørsmål, mens Starr skulle svare, og at koret skulle besvare Starrs spørsmål med spørsmål. De hadde en innspilling forestående samme kveld i Abbey Road Studios, og sangen ble skrevet ferdig der. Denne dagen hadde forøvrig sangen arbeidstittelen «Bad Finger Boogie»; grunnet at Lennon hadde nylig hadde forstuet en av sine fingre.Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5

Innspilling

Da de var ferdig med å skrive sangen, fikk Starr se teksten. En av linjene lød «Would you throw a tomato at me?»Referanse fra en fanclub-quiz Han satte foten ned og totalnektet å synge den setningen grunnet at da The Beatles hadde spilt på konserter noen år tidligere, var de blitt bombardert av «jelly babies» (seigmenn) på scenen. Og tomater ville være enda verre å få slengt etter seg.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 242 Lennon og McCartney korrigerte setningen til «would you stand up and walk out on me?» og dermed var Starr fornøyd. De spilte inn ti tagninger av grunnkompet med trommer (Starr), piano (McCartney), orgel (George Martin) og elektrisk gitar (Lennon). Dermed var alle spor på firesporsteipen full, og alle fire sporene utgjorde kun et da de kopierte opptaket over til en annen firesporsteip. 30. mars 1967 troppet de opp i studio etter å ha gjort seg ferdig med å ta coverbilder til det fremtidige albumet Sgt. Pepper's Lonely Hearts Club Band. Dermed tok de fatt på å legge på tamburin (Starr), to sett med korvokal (Lennon og McCartney), bass (McCartney) og små snutter med sologitar (George Harrison).

Musikere og instrumenter

Ringo Starr: trommer, tamburin, vokal
John Lennon: rytmegitar, korvokal
Paul McCartney: piano, bass, korvokal
George Harrison: sologitar
George Martin: orgel

Annet

I 1999 kom Yellow Submarine Soundtrack ut. «With a Little Help from My Friends» var blant de femten sangene som ble med. Det som var blitt gjort der, var at den opprinnelige firesporsteipen hvor de spilte inn grunnkompet ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.The Beatles VH1 Special Yellow Submarine – intervjuer med McCartney, Harrison og Starr – 19. september 1999

Starr har fremført «With a Little Help from My Friends» tre ganger sammen med et annet medlem av The Beatles etter at gruppen ble oppløst. Først skjedde dette 5. og 6. juni 1987 på Wembley Stadium i forbindelse med Prince Trust Rock Gala 1987.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 219/220 I forbindelse med David Lynch Foundation Benefit Concert som foregikk i Radio City Music Hall i New York City. Datoen var 4. april 2009.Pareles, Jon (5. april 2009). Just Say ‘Om’: The Fab Two Give a Little Help to a Cause. The New York Times

Starrs psedonym i «With a Little Help from My Friends» er Billy Shears; (det vil si: han blir presentert som det i slutten av sangen «Sgt. Pepper's Lonely Hearts Club Band»). Da Starr ga ut sitt album Ringo i 1973, hørte man på åpningssporet «I'm the Greatest» (skrevet av Lennon) strofen: «yes, my name is Billy Shears».

Konsertutgivelser av «With a Little Help from My Friends» med Ringo Starr på vokal
 Utgivelsesdato  Album 14. august 1987  (Recorded Highlights of) The Prince's Trust concert 1987 13. september 1993  Ringo Starr and His All Starr Band Volume 2: Live from Montreux 19. oktober 1998  VH1 Storytellers 6. august 2002  King Biscuit Flower Hour Presents Ringo & His New All-Starr Band 1. juni 2003  Extended Versions 23. mars 2004  Tour 2003 15. august 2006  Ringo Starr and Friends 23. oktober 2007  Ringo Starr: Live at Soundstage 7. juli 2008  Ringo Starr & His All Starr Band Live 2006 juli 2010  Live at the Greek Theatre 2008

Coverversjoner

«With a Little Help from My Friends» er covret i langt over 200 versjoner. En nettside kalt SecondHandSongs SecondHandSongs lister opp disse versjonene og innspillingene, inkludert instrumentalversjoner og oversatte versjoner. Relativt få av disse gjorde noen stor suksess med innspillingene. Men tre coverversjoner nådde toppen av de britiske hitlistene, fra Joe Cocker, Wet Wet Wet, og duoen Sam & Mark.

Joe Cocker ga ut sin soulversjon av «With a Little Help from My Friends» på singel i oktober 1968. Han fremførte den også på Woodstockfestivalen i 1969.
Wet Wet Wet ga ut sin versjon i 1988. 
Duoen Sam & Mark nådde også toppen av UK chartsUK charts: Single fra Sam & Mark i februar 2004.

Blant andre cover-artister kan nevnes Richie Havens, Ike & Tina Turner, Barbra Streisand, The Beach Boys og Santana.

I forbindelse med Korona-pandemien i 2020 ble tallrike musikkvideoer med multikamera-redigering lagt ut på YouTube; mange med versjoner av «With a Little Help from My Friends».YouTube-versjoner av sangen relatert til CoVid-19

Referanser

 Eksterne lenker 

Sangteksten (presentert på The Beatles' offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1967
Kategori:Ike & Tina Turner-sanger
Kategori:Ike & Tina Turner-singler